《迟叶太史不至先入武夷》
明代·刘克治

子骞曾此宴峰头，风御虹桥是胜游。天际吹笙攀白鹤，关前望胜失青牛。

千秋福地仙灵蜕，九曲真源太乙舟。司马一家言已就，可能无意向丹丘。

作者简介：刘克治，号群玉。番禺人，从化籍。格子。明神宗万历间贡生。早工文赋，为督学郭子直、陈鸣华所称赏，后以明经选。有《述征草》、《五芝楼稿》、《绿绮堂稿》、《订初学记》、《许氏说文》。清雍正《从化县新志》卷三有传。